**PRAKTISK INFORMASJON**

 **AI NORGES LANDSMØTE, 1–3 MARS 2013**

1. **Hvordan melder jeg meg på?**

Påmeldingsskjema ligger på [www.amnesty.no](http://www.amnesty.no), og kan sendes per epost til medlem@amnesty.no. Alternativt sendes skjemaet til AI Norge, postboks 702 Sentrum, 0106 Oslo.

Påmeldingsfrist er **18. januar 2013.**

1. **Hvor kan jeg bo?**

Landsmøtet foregår på Thon Hotel Oslofjord i Sandvika. Du kan velge å bo her, eller på et av de mange overnattingsstedene i nærheten av Sandvika. Overnatting dekkes av landsmøtedeltakerne selv.

Amnesty Norge har fått tilbud om overnatting fra:

* Thon Hotel, Oslofjord

Pris per døgn (fredag-søndag), inkl frokost: Enkeltrom 995,-

Dobbeltrom 1 195,-

3-manns rom 1 395,-

4-manns rom 1 595,-

Bestilling: Tlf, 67 55 66 00, Evt via mail: oslofjord@thonhotels.no

 Reservasjonskode: Amnesty

* Cochs Pensjonat (Oslo)

Pris per døgn (ikke inkl frokost) Enkeltrom 500,-

 Dobbeltrom 720,-

 3-manns rom 930,-

 4-manns rom 1 140,-

Bestilling: Tlf: 23 33 24 00, Evt via mail: booking@cochs.no

Reservasjonskode: Amnesty

Tilbudene gjelder for et begrenset antall rom inntil 18. januar. Etter denne datoen vil hotellet fritt disponere båndlagte rom, og bestillinger med AI Norges reservasjonskode vil kun imøtekommes dersom hotellet har ledig kapasitet.

* Overnatting på skole/idrettslag kostnadsfritt

Her foreligger det foreløpig ikke noe tilbud. Skulle det bli et tilbud om dette vil vi informere i god tid før påmeldigsfristen går ut.

1. **Hvor mye koster det å delta på landsmøtet?**

Det er ingen påmeldingsavgift for å delta på landsmøtet.

Alle registerte deltakere får gratis lunsj fredag (for de som deltar på ungdomssamlingen), lørdag og søndag, samt festmiddag lørdag kveld.

Reise og overnatting må bestilles og betales av deltakerne selv, men det kan søkes om refusjon av dokumenterte reiseutgifter utover en egenandel på 300,- per person, eller kr 150,- for ungdom/studenter.

Reisekostnadene ifm landsmøtet utgjør en betydelig utgiftspost, og vi ber derfor alle deltakere så langt det er mulig velge billigste reisemåte. Jo tidligere man bestiller, jo bedre er mulighetene for å få tak i rimelige billetter.

Det er fatssatt følgende maksimalsatser for refusjon av reisekostnader:

Svalbard: kr 6 000

Nord-Norge: kr 4 500

Midt-Norge: kr 3 500

Sør-Norge: kr 4 500

1. **Hvilke regler gjelder for oss med personlige verv i AI Norge?**

Landsmøtedeltakere som har verv som ordstyrere eller referenter i plenum/arbeidsgrupper får overnatting bestilt og dekket av AI Norge. Etter søknad får de videre full refusjon av reisekostnader.

1. **Søknad om refusjon av reisekostnader**

Søknad om refusjon skal skrives på fastsatt skjema: «Søknad om reiserefusjon» som utleveres på landmøtet, og må være sekretariatet i hende innen fredag 5. april 2013. Billetter og andre bilag skal vedlegges. Søknader med manglende informasjon og/eller dokumentasjon vil bli returnert med informasjon om hva som mangler. Kan ikke dokumentasjon fremskaffes, vil ikke søknaden bli innvilget. Søknader som mottas etter 5. april 2013 vil bli prioritert bak søknader som er mottatt innen fristens utløp og vil kun bli innvilget dersom avsatt budsjettbeløp gir rom for det.

1. **Hvor finner jeg relevante dokumenter?**

Saksdokumenter vil bli lagt ut på AI Norges hjemmeside: [www.amnesty.no](http://www.amnesty.no)/landsmote2013 etter hvert som de blir klare. Merk at enkelte dokumenter først vil være klare for utdeling på landsmøtet. Her vil du også finne all relevant informasjon om landsmøtet.

Forslag til vedtektsendringer må være styret i hende 1. januar 2013, mens ordinære vedtektsforslag må være styret i hende 18. januar 2013.

1. **Hvor kan jeg få mer praktisk informasjon dersom jeg trenger det?**

Hvis det er noe du lurer på, kan du henvende deg til sekretariatet i Oslo på tlf 22 40 22 00, eventuelt sende en e-post til info@ amnesty.no.